
Referat de aprobare
la proiectul de hotarare privind interzicerea desfăşurării activităților de jocuri de noroc 
pe teritoriul comunei Pârscov , județul Buzău

	Prezenta inițiativă are ca temei juridic prevederile art. III al O.U.G. nr. 7/2026 pentru modificarea si completarea unor acte normative, precum si pentru adoptarea unor masuri pentru cresterea capacitatii financiare a unitatilor administrativ-teritoriale , care consolideaza cadrul de reglementare a activităților de jocuri de noroc. Prin acest act normativ, legiuitorul :
· a recunoscut impactul social major al activităților de jocuri de noroc;
· a calificat fenomenul drept risc social sistemic;
· a consolidat regimul de autorizare și control;
· a instituit cadrul pentru intervenții restrictive suplimentare la nivel local;
· a consacrat expres interesul public major în limitarea expansiunii acestei industrii.
O.U.G. nr. 7/2026 nu protejează expansiunea economică a sectorului, ci stabilește un regim juridic strict, întemeiat pe prevenție, protecția sănătății publice și protejarea categoriilor vulnerabile. Conform clasificărilor elaborate de Organizația Mondială a Sănătății, dependența de jocuri de noroc este recunoscută ca tulburare de comportament. Aceasta produce pierderea controlului, deteriorarea relațiilor familiale, afectarea sănătății psihice, risc suicidar și are un impact socio-economic sever.
Interzicerea jocurilor de noroc va conduce la scăderea numărului de persoane cu comportament antisocial sau infracțional, la reducerea incidenţei dependenţei de jocuri şi a patologiilor asociate (depresie, anxietate, tendinţe suicidale), la diminuarea cazurilor de abandon familial, negiijare a minorilor şi violenţă domestică cauzate de pierderile financiare masive la „păcănele". Jocurile de noroc tind să afecteze disproporţionat persoanele cu venituri mici, eliminarea lor funcţionează ca o măsură de protecţie a celor mai vulnerabili cetăţeni.
Prin proiectul de hotarare se respectă drepturilor operatorilor economici care la data intrării în vigoare a O.U.G. nr. 7/2026 dețin autorizatie valabila de exploatare a jocurilor de noroc , prevederile acestei hotărâri urmând a se aplica la expirarea perioadei de autorizare, in conformitate cu prevederile art XXXIX din O.U.G. nr. 7/2026 . Sunt exceptate de la interdictii activitatile aflate sub incidenta monopolului de stat desfasurate de Compania Națională „Loteria Română„ în temeiul legislației speciale aplicabile .
Față de cele prezentate, supun spre analiză și aprobare , în conformitate cu prevederile O.U.G. nr. 57/2019 privind Codul administrativ , actualizată , proiectul de hotărâre inițiat în acest scop .

